b'\n_START_ARTICLE_\nMatej Mitrovi\xc4\x87\n_START_SECTION_\nCariera pe echipe\n_START_PARAGRAPH_\nMitrovi\xc4\x87 \xc8\x99i-a f\xc4\x83cut debutul \xc3\xaen fotbalul profesionist pentru HNK Cibalia pe 25 februarie 2012, la v\xc3\xa2rsta de 18 ani, intr\xc3\xa2nd din postura de rezerv\xc4\x83 \xc3\xaentr-o victorie \xc3\xaen deplasare \xc3\xaempotriva lui NK Slaven Belupo. \xc3\x8en septembrie 2013, a semnat un contract pe doi ani cu HNK Rijeka din Prima Lig\xc4\x83 Croat\xc4\x83. \xc3\x8en primul s\xc4\x83u sezon cu Rijeka, Mitrovi\xc4\x87 a f\xc4\x83cut parte din echipa care a c\xc3\xa2\xc8\x99tigat Cupa Croa\xc8\x9biei, \xc3\xaenscriind \xc3\xaen final\xc4\x83 \xc3\xaempotriva lui Dinamo Zagreb. \xc3\x8en iunie 2016, el a semnat un nou contract pe trei ani, care expira \xc3\xaen iunie 2019. La 6 ianuarie 2017 a fost transferat de Be\xc8\x99ikta\xc8\x99 pentru suma de 4,2 milioane de euro, semn\xc3\xa2nd un contract pe trei ani._NEWLINE_La 29 ianuarie 2018, Mitrovi\xc4\x87 a fost \xc3\xaemprumutat la clubul belgian Club Brugge pentru \xc8\x99ase luni. La 20 iulie, el a fost transferat definitiv de belgieni cu care a semnat un contract pe patru ani.\n_START_SECTION_\nCariera la na\xc8\x9bional\xc4\x83\n_START_PARAGRAPH_\n\xc3\x8en noiembrie 2014, Mitrovi\xc4\x87 a fost convocat pentru prima dat\xc4\x83 la na\xc8\x9bional\xc4\x83 atunci c\xc3\xa2nd Niko Kova\xc4\x8d l-a convocat pentru a-l \xc3\xaenlocui e accidentatul Gordon Schildenfeld. El \xc8\x99i-a f\xc4\x83cut debutul pentru Croa\xc8\x9bia \xc3\xaentr-un amical \xc3\xaempotriva Argentinei la 12 noiembrie 2014. \xc3\x8en octombrie 2016, Mitrovi\xc4\x87 a fost convocat de Ante \xc4\x8ca\xc4\x8di\xc4\x87 ca \xc3\xaenlocuitor al lui Dejan Lovren pentru meciurile de calificare pentru Campionatul Mondial din 2018 \xc3\xaempotriva lui Kosovo \xc8\x99i a Finlandei. La 6 octombrie 2016, a marcat primul s\xc4\x83u gol interna\xc8\x9bional \xc3\xaen meciul cu Kosovo, jucat la Shkod\xc3\xabr, Albania._NEWLINE_\xc3\x8en luna mai 2018 a fost numit \xc3\xaen lotul provizoriu de 32 de juc\xc4\x83tori ai echipei Croa\xc8\x9biei pentru Campionatul Mondial din 2018 din Rusia. Nu a fost p\xc4\x83strat \xc3\xaen lotul final.'